ኢትዮጵያ ከሉቲኒያ ጋር ያላትን የሁለትዮሽ ግንኙነት ማጠናከር ትፈልጋለች
– ኢትዮጵያና ሉቲኒያ በጋራ ሊሰሩባቸውና ሊጠቀሙባቸው የሚችሉ እጅግ ሰፊ ዘርፎች እንዳሉ የውጭ ጉዳይ ሚኒስትር ዶክተር ቴድሮስ አድሃኖም ገለፁ።ዶክተር ቴድሮስ ዛሬ በጽሕፈት ቤታቸው ከሉቲኒያ ሪፐብሊክ አቻቸው ከሚስተር ሊያንስ ሊንክ ጋር ሁለቱ አገራት በፖለቲካ፣ ኢኮኖሚና ትምህርት ዘርፎች ያላቸውን  የሁለትዮሽ ግንኙነት በሚያጠናክሩባቸው ሁኔታዎች ውይይት አካሂደዋል፡፡በውይይቱ ወቅት ሁለቱ አገራት በጋራ ሊሰሩባቸው የሚችሉባቸው ዘርፎች መኖራቸውን ኢትዮጵያም ግንኙነቱን ለማጠናከር ፍላጎት እንዳላት እና ለዚህም እንደምትሰራ ተናግረዋል።ኢትዮጵያ በተለይም በትምህርት፣ በግብርና ማቀነባበር እና አውቶሞቢል ዘርፎች ከሉቲኒያ ጋር በጋራ የመስራት ፍላጎት እንዳላት  ገልፀዋል።ሚስተር ሊንክ በበኩላቸው ሉቲኒያ ከኢትዮጵያ ጋር ያላትን የሁለትዮሽ ግንኙነት ለማጠናከር እና በቱሪዝም፣ ኢንቨስትመንት፣ ትምህርት፣ ሳይንስና ቴክኖሎጂ እና መሰል መስኮች ለመተባበርና ልምዷን ለማካፈል ፍላጎት አላት።አገራቸው እንደ አውሮፓ ህብረት አባልነቷም ህብረቱ ከአፍሪካ ጋር ስላለው የጋራ ትብብሮች ብሎም በመድረኩ ላይ ኢትዮጵያ ስላላት ተሳትፎና አብረው ስለሚሰሩባቸወ ሁኔታዎች መክረዋል።በውይይቱ ወቅትም የአፍሪካ ቀንድን በተመለከተ ኢትዮጵያ በቀጠናው ስለምታደርገው የሰላም ማስከበር እንቅስቃሴ የሃሳብ ልውውጥ አድርገዋል፡፡ሉቲኒያ ከሶስቱ የባልካን አገራት በስፋትና በሀዝብ ብዛት ትልቋ ስትሆን ከኢትዮጵያ ጋር ዲፕሎማሲያዊ ግንኙነት የጀመረችው እንደ አውሮፓውያን አቆጣጠር በ1998 ነው። (ኢዜአ)